
Inhoudsopsomming
Les 1: Sosiale faktore wat selfkonsep en selfmotivering beïnvloed
Selfkonsep verwys na hoe jy jouself waarneem en verstaan. Dit is die geestelike beeld wat 'n persoon het oor wie hy /sy is. Verskeie faktore dra by tot die vorming van selfkonsep en kan mettertyd verander. Selfkonsep sluit die volgende dimensies in:
	



Bepaling van jou selfkonsep
	Selfbeeld
	Selfvertroue
	Ideale self

	Om jou selfbeeld te bepaal, kan jy:
· besin oor jou persoonlikheidseienskappe, jou sterk- en swakpunte. 
· dagboekinskrywings maak oor hoe jy dink en optree en oor jou rolle in jou familie- en vriendekring.
· vriende en familie vra hoe hulle jou sien.
· let op jou gedragspatrone tydens interaksies met ander.
	Om jou selfvertroue te bepaal, kan jy: 
· evalueer hoe jy meestal voel: Selfversekerd en trots of ontoereikend en onseker?
· tred hou met positiewe en negatiewe gedagtes ten opsigte van jouself. Watter tipe gedagtes kom meer gereeld voor?
· dink oor hoe jy jouself in moeilike tye behandel: Tegemoetkomend en met begrip of krities en streng.
	Om jou ideale self te bepaal, kan jy: 
· kort- en langtermyndoelwitte neer- skryf.
· dink aan eienskappe van jou rolmodelle wat jy wil navolg.
· jou waardes en oortuigings identifiseer om jou optrede te rig.
· jou toekomstige self visualiseer. Wat wil  jy doen? Hoe wil jy lyk? Watter emosies wil jy ervaar?



Selfmotivering is die dryfkrag wat jou forseer om jou doelwitte en begeertes te bereik. Dit kan innerlik (intrinsiek) voorkom of van eksterne belonings (ekstrinsiek) afhang, byvoorbeeld geld of lof. 
Om jou selfmotivering te verbeter, kan jy:
· klein, haalbare doelwitte stel, deur byvoorbeeld jou dag se huiswerk af te handel of slegs een hoofstuk te lees.
· dink aan wat jy aan die einde van die skooljaar wil bereik, byvoorbeeld die verbetering van jou punte in 'n spesifieke vak.
· groot take in kleiner, meer hanteerbare stappe opdeel. In plaas daarvan om daaraan te dink om 'n hele opstel te skryf, fokus eers net op die skryf van die inleiding.
· jouself met positiewe vriende omring wat jou aanmoedig en ondersteun.
· jouself met iets kleins bederf/beloon nadat jy 'n taak voltooi het, soos 'n versnapering of 'n kort studiepouse.
· daaglikse taaklyste opstel om gefokus en georganiseerd te bly.
· mense identifiseer wat jy bewonder en oor hul gewoontes en suksesstrategieë oplees.
· boeke lees, video's kyk of na podsendings luister wat jou inspireer en motivering verskaf.
· ouers, onderwysers of vriende om hulp vra wanneer jy met iets sukkel. 
· gesond bly deur gebalanseerde maaltye te eet, gereeld te oefen en genoeg slaap te kry. 
Die belangrikheid van selfkonsep en selfmotivering
Jy het so pas 'n nuwe fase van jou lewe betree as hoërskoolleerling. Hierdie verandering kan oorweldigend en angswekkend wees. Om 'n sterk gevoel van selfkonsep en selfmotivering, tydens hierdie oorgangsfase, te hê, is om verskeie redes belangrik:

	Akademiese sukses
	Hanteringstrategieë

	Dit kan jou help om in jou eie vermoëns te glo, gefokus te bly op jou studies en hard te werk om beter punte te behaal.
	Dit kan jou help om uitdagings en terugslae meer effektief te hanteer. Dit sal jou help om terug te bons van probleme en te volhard in jou pogings.

	Gesonde Verhoudings
	Persoonlike Ontwikkeling

	Dit kan selfrespek en selfvertroue bevorder, wat noodsaaklik is vir die bou en handhawing van gesonde verhoudings met jou  portuur, onderwysers en familielede.
	Dit kan jou dryf om persoonlike doelwitte te stel en te bereik, nuwe belangstellings te verken en vaardighede te ontwikkel wat bydra tot jou algehele groei en toekomstige sukses.


Faktore wat selfkonsepvorming en selfmotivering beïnvloed
Verskeie faktore van buite kan beïnvloed hoe ons onsself sien en ons motiveer of ontmoedig. Om dié invloede op ons selfkonsep en selfmotivering te verstaan, is noodsaaklik omdat ‘n bewustheid van hierdie faktore ons kan help om die impak daarvan op ons gedagtes en optrede te beheer. Indien jy hierdie invloede ignoreer, kan dit uitdagend wees om ons outentieke identiteit (ons ware self) te wees of ons doelwitte na te streef. 
MEDIA: Die media (byvoorbeeld sosiale media, TV en advertensies) het 'n groot invloed op hoe jy jouself sien en wat jou motiveer.

	Positiewe invloed 
Die media kan jou inspireer deur suksesvolle rolmodelle en positiewe boodskappe te toon. 

	Negatiewe invloed 
Die media kan ook onrealistiese standaarde stel, wat kan lei tot negatiewe vergelykings en ‘n laer selfbeeld.



OMGEWING: Jou omgewing, insluitend waar jy woon en die mense rondom jou, beïnvloed ook jou selfkonsep en motivering. 

	Positiewe omgewing
Ondersteunende instansies, byvoorbeeld  goeie skole en gesonde gemeenskappe, kan jou selfvertroue en ontwikkeling 'n hupstoot gee.

	
	

	[image: Thumbs Down with solid fill]
	Negatiewe omgewing
Toksiese of stresvolle omgewings  kan jou selfbeeld en motivering belemmer en persoonlike prestasie bemoeilik.



VRIENDE & PORTUUR: Maats en jou portuur beïnvloed selfkonsep en selfmotivering aansienlik, veral tydens adolessensie.

	Ondersteunende portuurgroep 
Positiewe verhoudings met maats kan jou selfvertroue bou en jou motiveer deur hul aanmoediging.

	Negatiewe portuurgroep
Groepsdruk en negatiewe interaksies, soos afknouery en boelie, kan jou selfkonsep benadeel en motivering verminder.



GESIN: Jou familie het dikwels die grootste invloed op hoe jy jouself sien deur die vlak van hul motivering.

	‘n Ondersteunende gesin
Gesinne wat liefde, ondersteuning en aanmoediging bied, help om 'n sterk selfkonsep en hoë vlak van motivering te bou.

	‘n Disfunksionele gesin
Gesinne wat hul kinders verwaarloos of beledigend optree, kan selfkonsep beskadig en jou ontmoedig.




KULTUUR: Jou kulturele agtergrond vorm jou waardes, oortuigings en gedrag. Dit beïnvloed jou selfkonsep en motivering.

	Kulturele waardes
Kulture wat persoonlike prestasie en groei waardeer, kan jou selfmotiveringsvlak verhoog.

	Kulturele beperkings
Kulture met streng norme kan selfkonsep-ontwikkeling en motivering beperk.



GODSDIENS: Godsdiens kan bydra tot 'n gevoel van doel, gemeenskap en morele leiding gee, wat jou selfkonsep en motivering beïnvloed.

	Positiewe godsdienstige invloede
Godsdienstige leerstellings kan selfwaarde en motivering verbeter deur goeie waardes, byvoorbeeld deursettingsvermoë en vriendelikheid bevorder.

	Negatiewe godsdienstige invloede
Ekstreme godsdienstige sienings kan soms persoonlike groei beperk of skuld en vrees veroorsaak. Dit sal selfkonsep benadeel.



GEMEENSKAP: Die groter gemeenskap, insluitend woonbuurte en plaaslike organisasies, beïnvloed ook jou selfkonsep en motivering.

	Ondersteunende gemeenskappe
Gemeenskappe wat ondersteuning en geleenthede bied, kan selfkonsep en motivering verbeter.

	Uitdagende gemeenskap
Gemeenskappe wat deur probleme soos misdaad of 'n gebrek aan hulpbronne geteister word, kan selfkonsep en motivering negatief beïnvloed.



Les 2: Positiewe selfgesprekke: individualiteit en uniekheid 
As tiener, gaan jy deur baie veranderinge in jou gedagtes, gedrag, emosies en liggaam. Gedurende hierdie tyd is jou innerlike stem (ook bekend as selfgesprekke) belangrik. Soms kan hierdie stem sag wees en onherkenbaar om te hoor, maar ander kere kan dit redelik duidelik wees. Dit beïnvloed wat jy glo, hoe jy dinge sien en wat jy doen. Innerlike stem – "hoor" jou eie stem wat frases en gesprekke in jou gedagtes speel.

Selfgesprekke bestaan uit die boodskappe en gedagtes wat jy vir jouself vertel, hetsy doelbewus of sonder om daaroor na te dink. Hierdie gedagtes kan positief of negatief wees en kan jou selfbeeld, jou algemene geestesgesondheid en jou vermoë om te herstel, ná uitdagings, beïnvloed.
Verstaan die invloed van negatiewe selfgesprekke
Negatiewe selfgesprekke verwys na wanneer jy onvriendelike dinge oor jouself sê of dink. Dit is jou kritiese innerlike stem wat fokus op jou gebreke en foute en wat jou  negatief laat voel oor jouself. Dit kan ook verwys na negatiewe vergelykings van jouself met ander, om te verwag dat die ergste sal gebeur, of om jouself te straf wanneer dinge verkeerd loop. Negatiewe selfgesprekke kan jou selfvertroue knak en jou bui negatief benadeel en jou angstig of depressief laat voel.
Oorgang na positiewe selfgesprekke
Die oorgang van negatiewe na positiewe selfgesprekke verg oefening en geduld. Hier is 'n paar tegnieke wat jy kan gebruik: 
· Bewustheid: Let op wanneer jy aan negatiewe selfgesprekke deelneem. Let op die woorde wat jy gebruik en hoe dit jou laat voel.
· Daag negatiewe gedagtes uit: Wanneer  jy jouself betrap met negatiewe denke,moet jy jou negatiewe gedagtes uitdaag. Vra jouself af of daar bewyse is om dit te ondersteun en of daar dalk 'n ander, meer positiewe manier is om die situasie te sien.
· Vervang negatiewe gedagtes met positiewe gedagtes: Sodra jy negatiewe gedagtes uitgedaag het, vervang dit met positiewe gedagtes. 
Hier volg ‘n paar voorbeelde:
	Negatiewe gedagte
	Positief omskepte gedagte

	"Ek kan niks reg doen nie."
	"Ek maak foute soos almal, maar ek leer daaruit en verbeter."

	"Niemand hou van my nie."
	"Ek kom nie met almal oor die weg nie, maar ek het vriende wat my waardeer."

	"Ek is nie slim genoeg nie."
	"Ek het my eie unieke sterkpunte en ek werk aan die areas waarin ek wil verbeter."

	"Ek maak n gemors van alles."
	"Soms maak ek foute, maar ek bereik ook baie suksesse."

	"Niemand verstaan my nie."
	"Soms voel ek dat ander my misverstaan, maar daar is mense wat bereid is om te luister en my te ondersteun."

	"Ek sal nooit so goed soos hulle kan wees nie."
	"Ek bewonder hul vaardighede en kan by hulle leer hoe om my eie  vaardighede te ontwikkel."

	"Ek moet perfek wees, anders is ek 'n mislukking."
	"Om my bes te doen is goed genoeg en dit is oukei om onvolmaakthede te hê."

	"Ek sosialiseer nie maklik nie."
	"Sosiale vaardighede kan mettertyd aangeleer en verbeter word en ek werk  tans daaraan om dit te verbeter."

	"Ek sal nooit inpas nie."
	"Dit kan tyd neem om die regte groep te vind waar ek hoort, maar ek het eienskappe wat ander sal waardeer."


Beoefen selfdeernis: Behandel jouself met vriendelikheid en begrip, soos jy 'n vriend sou behandel. Herinner jouself daaraan dat almal foute maak en dat dit aanvaarbaar is om nie perfek te wees nie.
Maak gebruik van positiewe bevestigings: Herhaal gereeld positiewe bevestigings aan jouself. Dit is kort, positiewe stellings wat kan help om jou denke te herprogrammeer. Byvoorbeeld, "Ek is in staat", "Ek verdien om gelukkig te wees" of "Carpe Diem" (gryp die dag aan).
Omring jouself met positiwiteit: Bestee tyd saam met mense wat jou ophef en raak betrokke by aktiwiteite wat jou goed laat voel oor jouself.
Omhels individualiteit en uniekheid
Wanneer jy met hoërskool begin en baie nuwe mense ontmoet, moet jy onthou dat jy nie jouself hoef te verander om in te pas nie. Jy is wonderlik net soos jy is. Om jou uniekheid te omhels, kan jou selfbeeld 'n hupstoot gee, jou gelukkiger maak, jou selfvertroue bou en jou gedagtes oopmaak vir nuwe idees en ervarings. 
Omhels JOU uniekheid

Omhels die uniekheid van ANDER
Om uniekheid te omhels beteken nie net om jouself lief te hê nie, maar ook om die diversiteit van ander te aanvaar en te vier. As ons almal daarna streef om meer medelye met mekaar te toon, sal ons minder geïsoleerd voel wanneer ons voor identiteitsuitdagings te staan kom.
Om die uniekheid van ander te omhels, kan die volgende riglyne gevolg word:
· Erken dat mense uit verskillende agtergronde, kulture en ervarings kom. Die erkenning van diversiteit verryk ons lewens en verbreed ons perspektiewe. 
· Beoefen empatie deur ander se gevoelens en standpunte te probeer verstaan deur aktief en met 'n oop gemoed te luister. 
· Respekteer elkeen se opinies, selfs al verskil dit van jou eie. Behandel almal met vriendelikheid en regverdigheid. 
· Doen moeite om almal by groepaktiwiteite en besprekings in te sluit. Vermy om ander uit te sluit op grond van hul verskille.
· Daag stereotipes uit en vermy aannames oor mense. Spreek jouself uit teen afknouery en diskriminasie.
· Gebruik die geleentheid om te leer oor verskillende kulture, tradisies en lewenstyle. Deel jou eie ervarings met ander.
Les 3: Strategieë en vaardighede om persoonlike potensiaal en persoonlike prestasies  te verbeter
Persoonlike potensiaal verwys na die unieke stel vermoëns en talente waaroor jy beskik. Dit handel oor die erkenning van jou vermoëns, talente en eienskappe en hoe om dit ten beste te benut om 'n hoër vlak van persoonlike groei en sukses te bereik. Persoonlike potensiaal is nie onveranderlik nie, maar kan ontwikkel word deur inspanning, leer en ervaring. 
	Vermoëns is die vaardighede wat jy deur oefening en leer ontwikkel. Byvoorbeeld, kook, leesbegrip en  rekenaarvaardighede.
	Talente word beskou as natuurlike sterkpunte waarmee jy gebore word, maar kan ook deur oefening ontwikkel word. Byvoorbeeld, om musikaal, kunstig of atleties te wees.
	Eienskappe is die karaktertrekke wat jou persoonlikheid en gedrag definieer. Byvoorbeeld, vriendelikheid, deursettingsvermoë of leierskap.


Hieronder is 'n paar vaardighede en strategieë wat jou kan help om jou vermoëns te maksimeer en 'n sterk basis vir sukses in die hoërskool te lê:
Om jou akademiese vaardighede te verbeter, kan jy effektiewe studiegewoontes gebruik soos:
· Goeie tydsbestuur - Gebruik dagbeplanners of digitale kalenders om tred te hou met opdragte, toetse en projekte. Deel take in hanteerbare dele en stel sperdatums vir elke deel.
· Aktiewe lees – Maak notas en opsomming van inligting in jou eie woorde en om vra vrae oor die inhoud. Dit sal jou help om 'n dieper begrip van die werk te kry. 
· Organisasie – Handhaaf 'n georganiseerde werkruimte en hou notas en opdragte op datum deur 'n behoorlike liasseringstelsel te gebruik.
· Roetine-opbou – Stel konsekwente studieroetines vas en hou daarby, selfs wanneer dit uitdagend is.
Om jou persoonlike ontwikkelingsvaardighede te verbeter, kan jy die volgende gebruik:
· Doelwitstelling – Om duidelike, haalbare doelwitte te stel, gee jou rigting en motivering.
· Selfrefleksie – As jy gereeld nadink oor jou sterkpunte en areas van verbetering, sal dit jou laat groei.
· Lewenslange leer – Om altyd nuwe dinge te leer, hou jou gedagtes aktief en verbeter jou selfkonsep.
· Intrinsieke motivering – Die gebruik van visieborde, die soeke na geskikte mentors en die opbreek van take in kleiner stappe kan jou help om gemotiveerd te bly.
· Hanteringstrategieë – Bedagsaamheid, diep asemhaling en positiewe selfgesprekke kan jou help om stres te bestuur, wat jou sal help om uitdagings die hoof te bied, uit mislukkings te leer en veerkragtigheid op te bou (nie op te gee nie).


Viering van persoonlike prestasies 
Wat is persoonlike prestasies?
Persoonlike prestasies verskil van individu tot individu. Dit is afhanklik van elke individu se belangstellings, sterkpunte en doelwitte. Voorbeelde van persoonlike prestasies sluit die volgende in:
· Om goeie punte te behaal, erkenning te kry vir akademiese uitnemendheid of die bemeestering van 'n moeilike vak of konsep.
· Die wen van 'n sportwedstryd of toernooi, verbetering van persoonlike beste tye of tellings in 'n sport of om gekies te word vir 'n sportspan.
· Skep 'n kunswerk, musiek of skryfstuk waarop jy trots is, ontvang erkenning of toekennings vir jou kreatiewe werk of voltooi 'n uitdagende projek suksesvol.
· Oorkom 'n vrees of uitdagings, ontwikkel 'n nuwe vaardigheid of talent of maak vordering met persoonlike doelwitte, byvoorbeeld die verbetering van tydsbestuur of kommunikasievaardighede.
· Doen vrywilligerswerk vir 'n saak waarvoor jy omgee, organisasie of deelname aan 'n gemeenskapsgeleentheid of om 'n positiewe impak op ander se lewens te maak deur dade van vriendelikheid of leierskap te toon.

Waarom moet persoonlike prestasies gevier word?
· Dit help om selfvertroue en 'n positiewe selfbeeld op te bou. 
· Dit herinner jou daaraan dat jy in staat is om uitdagings die hoof te bied.
· Dit motiveer jou om nuwe doelwitte te stel en na te streef.
· Dit bied 'n gevoel van prestasie en geluk.
· Dit moedig 'n groei-ingesteldheid aan waar jy moeite en vordering waardeer.

Hoe kan persoonlike prestasies gevier word?
· Om bloot jou prestasies te erken, hetsy aan jouself of aan ander, is 'n vorm van viering. Dit kan ‘n   refleksie wees van doelwitbereiking en waarom dit vir jou belangrik is.
· Bederf jouself met iets spesiaals, soos 'n gunstelingversnapering of aktiwiteit. Dit is 'n tasbare manier om jou sukses te vier en die oomblik te geniet.
· Deur jou prestasies met vriende of familie te deel, kan jy lof en aanmoediging ontvang, wat jou positiewe gevoelens oor jou prestasies sal versterk. 
· Om 'n joernaalinskrywings te maak of 'n visuele voorstelling van jou prestasies te skep, byvoorbeeld 'n vorderingskaart of plakboek, help jou om jou vordering te monitor en te reflekteer op jou suksesse.


Selfkonsep


Selfbeeld: Hoe 'n persoon homself sien, wat fisiese voorkoms en eienskappe (kenmerke) insluit


Selfvertroue: Hoeveel waarde mense aan hulself heg.


Ideale self: Die persoon wat 'n mens graag wil wees, wat sy aspirasies en doelwitte insluit.



Verstaan uniekheid


Elke individu het unieke eienskappe, talente en perspektiewe.


Selfontdekking


Neem tyd om jou belangstellings, stokperdjies en passies te verken.


Selfaanvaarding


Waardeer jou unieke persoonlikheid en eienskappe.


Bou selfvertroue


Stel persoonlike doelwitte en vier jou prestasies.


Selfuitdrukking


Vind kreatiewe uitlaatkleppe soos kuns, musiek, sport of skryfwerk om jou individualiteit uit te druk.


Hierdie verskille maak elke persoon spesiaal en waardevol.


Identifiseer jou sterkpunte en areas waarin jy uitblink.


Verstaan ​​dat onvolmaakthede 'n natuurlike deel van menswees is.


Beoefen positiewe selfgesprek en vermy om jouself met ander te vergelyk.


Deel jou gedagtes en idees, met selfvertroue, met ander.

  Bepaling van jou selfkonsep  

Selfbeeld  Self vertroue  Ideale self  

Om  jou   selfbeeld te bepaal, kan  jy :      b esin oor jou  persoonlikheidseienskappe,  jou  sterk -   en swakpunte.       dagboekinskrywings maak  oor hoe jy dink   en  optree en   oor   jou rolle in jou familie -   en vriendekring.      vriende en familie   vra   hoe  hulle jou sien.      l et op jou gedragspatrone  tydens   interaksies met  ander.  Om  jou   self vertroue   te bepaal,  kan  jy :       e valueer hoe jy meest al   voel: Selfversekerd en trots  of  ontoereikend   en onseker?      t red   hou   met positiewe en  negatiewe gedagtes  ten  opsigte van   jouself. Watt er   tipe gedagtes  kom meer  gereeld voor?      dink oor   hoe jy jouself in  moeilike tye behandel:  Tegemoetkomend   en  met  begrip   of krities en  streng .  Om jou ideale self te bepaal, kan  jy:       kort -   en  langtermyndoelwitte neer -   skryf .      d ink aan eienskappe   van   jou  rolmodelle wat jy wil navolg.      jou waardes en oortuigings   identifiseer   om   jou optrede  te  rig.      jou toekomstige self  visualiseer . Wat   wil    jy   doen ?  Hoe   wil jy   lyk?  Watter  emosies wil jy ervaar ?  

Selfkonsep

Selfbeeld: Hoe 'n 

persoon homself sien, 

wat fisiese voorkoms en 

eienskappe (kenmerke) 

insluit

Selfvertroue: Hoeveel 

waarde mense aan 

hulself heg.

Ideale self: Die persoon 

wat 'n mens graag wil 

wees, wat sy aspirasies 

en doelwitte insluit.

